Diari Oficial de la Generalitat Valenciana


Sumari del DOGV 4628, del 12-11-2003 (2003/11245)

Informació pública de la convocatòria pública per a cobrir, mitjançant concurs de mèrits i capacitat, tres borses de treball de personal al servei del Comité.
--------------------------------------------------------------------------------------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/11736


Data del document
:   27-10-2003

Organisme emissor
:   Comité Econòmic i Social

Tipus de document
:   Convocatòria

Descriptors 

:   * personal de serveis
    * treball temporal
    * professió administrativa

Informació pública de la convocatòria pública per a cobrir, mitjançant concurs de mèrits i capacitat, tres borses de treball de personal al servei del Comité. [2003/S11737]
  
El Comité Econòmic i Social de la Comunitat Valenciana, amb seu a la ciutat de Castelló de la Plana, anuncia la convocatòria pública per a cobrir, mitjançant concurs de mèrits i capacitat, una borsa de treball per a subalterns, una borsa de treball per a auxiliars administratius i una borsa de treball per a administratius.
  
- Places que cal cobrir: les vacants de subalterns, d'auxiliars administratius i d'administratius.
  
- Titulació: Certificat d'Escolaritat o equivalent per a la borsa de subalterns; Graduat Escolar, Batxiller Elemental, Formació Professional de Primer Grau o equivalent per a la borsa d'auxiliars administratius, i Batxiller Superior, BUP, Formació Professional de Segon Grau o equivalent o accés a la universitat per a majors de 25 anys per a la borsa d'administratius.
  
- Procediment de selecció: procediment públic amb sistemes basats en els principis de mèrit i capacitat; l'avaluació es durà a terme, mitjançant la valoració del curriculum vitae, prova pràctica i entrevista personal.
  
- Règim jurídic: contracte laboral
  
- Categoria professional: subaltern (borsa de subalterns); auxiliar administratiu (borsa d'auxiliars administratius) i administratiu (borsa d'administratius)
  
- Grup de cotització a la Seguretat Social per a subalterns i auxiliars administratius: 7
  
- Grup de cotització a la Seguretat Social per a administratius: 5
  
- Funcions a realitzar: les establertes segons contracte per al lloc de treball i detallades a les bases de la convocatòria per a cada borsa de treball.
  
- Jornada laboral: 37 hores i mitja setmanals de dilluns a divendres.
  
- Retribució bruta anual segons conveni.
  
- Centre de treball: seu del Comité Econòmic i Social a Castelló de la Plana.
  
Els requisits generals i específics i bases de la convocatòria per a poder optar a les esmentades borses estan exposats a la web (www.ces-cv.es) del Comité Econòmic i Social en Castelló de la Plana, carrer d'Enmig, 116-1ª.
  
Les persones interessades podran presentar les sol·licituds en el termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana, a la seu del Comité Econòmic i Social de dilluns a divendres de 09.00 a 14.00 hores i de dilluns a dijous de 17.00 a 19.00 hores.
  
Les sol·licituds han d'incloure el curriculum vitae de les persones aspirants, i caldrà adjuntar-hi els documents acreditatius dels mèrits al·legats i una fotocopia del document nacional d'identitat.